Temeljem Zakona o poticanju zapošljavanja (Narodne novine broj 57/12, 120/12, 16/17), Ekonomska škola Pula, Kovačićeva 3, 52100 Pula, OIB: 47059499324, objavljuje

**JAVNI POZIV**

**za dostavu prijava za stručno osposobljavanje za rad bez zasnivanje radnog odnosa u Ekonomskoj školi Pula**

Članak 1.

Temeljem Zakona o poticanju zapošljavanja (Narodne novine broj 57/12, 120/12, 16/17), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područne službe u Puli (u nastavku: HZZ), **Ekonomska škola Pula** iskazuje interes i potrebu za prijem polaznika za stručno osposobljavanje za rad bez zasnivanja radnog odnosa.

Članak 2.

Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati tjedno, kako slijedi:

**Djelatnost : Nastavnik/ca hrvatskog jezika**

**Izvršitelj/ica: 1**

 **Potrebna stručna sprema:**

* sukladno Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispravak, 90/11, 16/12, 86/12, 126/12- pročišćeni tekst, 94/13, 152/14, 7/17) i Pravilniku o stručnoj spremi i pedagoško-psihološkom obrazovanju nastavnika u srednjem školstvu (Narodne novine broj 1/96 i 80/99)

 Članak 3.
Kandidati/kinje koji ispunjavaju tražene uvjete dužni su uz vlastoručno potpisanu prijavu dostaviti:

* kratki životopis,
* dokaz o hrvatskom državljanstvu,
* diplomu,
* dokaz o položenim pedagoškim kompetencijama,
* potvrdu o podacima evidentiranim u matičnoj evidenciji HZMO-a,
* uvjerenje o nekažnjavanju, ne starije od 6 mjeseci, sukladno članku 106. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10- ispravak, 90/11, 16/12, 86/12, 126/12- pročišćeni tekst, 94/13, 152/14, 7/17),
* dokaz HZZ da je kandidat prijavljen u evidenciji nezaposlenih osoba dulje od 30 dana.

Dokumentacija ne mora biti u izvorniku ili ovjerenoj preslici.

Javni poziv otvoren je osam (8) dana od objave, **odnosno od 10.11.2017. do zaključno 18.11.2017. godine.**

Prijave s dokazima o ispunjavanju uvjeta javnog poziva treba dostaviti na adresu Ekonomska škola Pula, Kovačićeva 3, 52100 Pula, s naznakom ″Javni poziv- nastavnik/ca hrvatskog jezika″.

 Članak 4.
Stručno osposobljavanje za rad bez zasnivanja radnog odnosa obavlja se:

* na temelju pisanog ugovora o stručnom osposobljavanju za rad bez zasnivanja radnog odnosa,
* prema programu stručnog osposobljavanja za rad,
* pod vodstvom mentora.

Prije sklapanja ugovora kandidati/kinje mogu biti pozvani na razgovor.

Polaznici/ce stručnog osposobljavanja nemaju status službenika i nisu u radnom odnosu.

 Članak 5.
O rezultatima javnog poziva svi kandidati/inje bit će obaviješteni pisanim putem.

Ravnatelj

 Petko Radulović, dipl.oec.

KLASA: 112-10/17-01/3

URBROJ: 2168-18/02-17-1